কক্সবাজারের পেকুয়া উপজেলার সাত ইউনিয়নের বিভিন্ন জনগুরুত্বপূর্ণ সরকারী খাল ও সড়কের জায়গায় সম্প্রতি সময়ে গড়ে উঠছে শত শত অবৈধ স্থাপনা। সরকারী সংশ্লিষ্ট কর্তৃপক্ষের নজরদারীর অভাবে দখলবাজ ভূমিদস্যুরা বেপরোয়া সমানতালে চালিয়ে যাচ্ছে দখল-বানিজ্য। গত এক সপ্তাহ ধরে পেকুয়া উপজেলার সাত ইউনিয়নের বিভিন্ন এলাকা ঘূরে দেখা গেছে, সরকারী জায়গা দখলের মহোৎসবের চিত্র। প্রশাসনের বিনা বাধায় যে যার যার মতো দখল করছে সড়ক, নদী ও খাল-বিলের খাস জায়গা।